**סימני חיים-תנועה**

**⏴ במבט חדש לכיתה ב**

**היקף יחידת הלימוד:** 2 שעורים

**עמודים:** 37 -42

**מטרות**

* התלמידים יתארו את תפקידי התנועה, יתארו את סוגי התנועה אצל בעלי חיים ויביאו דוגמאות לתנועה אצל צמחים.
* התלמידים יציינו שתנועה היא סימן חיים של כל היצורים החיים: צמחים, בעלי חיים ובני אדם.
* התלמידים יסבירו את חשיבות התנועה ליצורים חיים.

**מהלך השיעור**

| **מרכיבי מעגל הלמידה** | **פעילויות** |
| --- | --- |
| **פתיחה** | * קוראים את קטע הפתיחה **יצורים חיים נעים**, עמוד 37 ומקיימים דיון לברור ידע מוקדם על הדוגמאות שהוזכרו: * האם עננים, גלים, רוח, נדנדה, עננים וגלי ים הם יצורים חיים? * מהו ההבדל בין התנועה שלהם לתנועה של בעלי חיים ובני אדם? * האם צמחים נעים? * מהי חשיבות התנועה לאדם וליצורים חיים?   הקטע הפותח מציג את מוקד הדיון באשר להבחנה בתנועה כסימן חיים – ההבדל בין תנועה עצמאית (בעלי החיים, הצמחים ואנחנו) לבין תנועה פסיבית (גלים נעים במים, נדנדה מתנדנדת). |
| **התנסו 4** | * מבצעים את המשימה **בעלי חיים ואנחנו נעים**, עמודים 38 -39.   בחלק זה של המשימה התלמידים מתרגלים תצפית בתנועה של איברי גופם.  בעלי חיים ובכללם בני אדם נעים מסיבות שונות: ציד, התגוננות, יצירת תקשורת, חיפוש אחר בני זוג, פעולות רבייה וכדומה.   * מבצעים את המשימה **האם יש תנועה בצמחים**?, עמוד 40   המשימה מזמנת פיתוח של מיומנויות חקר מדעי. כמו במשימות "האם צמחים זקוקים למים?" ו"האם צמחים מתרבים?" גם כאן חשוב לשקף את שלבי החקירה המדעית המיושמים במשימה זו: השערה, בדיקה באמצעות תצפית, ניתוח תוצאות והסקת מסקנות. לפני ביצוע המשימה חשוב לחשוף את תפיסותיהם של התלמידים בכל הנוגע לקשר בין צמחים לבין תנועה: האם ראו פעם פרחים נסגרים ונפתחים? האם הם שמו לב לאיזה כיוון צומח צמח מטפס? ועוד. |
| **המשגה** | * קוראים קטע המידע **תנועה היא סימן חיים** עמודים 41 -42 ועונים על שאלות.   קטע המידע נועד לסייע בתהליכי ההמשגה של המושגים והעקרונות שטופלו המשימות הקודמות. לקטע שלושה חלקים. החלק הראשון מתייחס לתנועה אצל יצורים חיים – תנועה של איברי הגוף ותנועה ממקום למקום. החלק השני מתייחס לתפקידי התנועה – השגת צרכים שונים. החלק השלישי מתייחס לתנועה אצל צמחים – תנועה של איברים. |
| **יישום** | * כותבים שיר סיפור/עלילון בנושא (בוחרים בנושא 1 מתוך 2). * חשיבות התנועה ליצורים חיים. * בעלי חיים נעים בצורות שונות. |
| **סיכום ורפלקציה** | * הסבירו: עננים נעים ברוח וסירות נעות במים, האם הם חיים? * הסבירו כיצד יצורים חיים בטבע משיגים מים ומזון? * כיצד תוכיח/י שצמחים נעים? * מה למדתי בשיעור? * מה השיעור חידש לי? * כיצד למדנו ומה אהבתי בשיעור? |